open-index/open-wikipedia-markdown huggingface dataset:
গামা রশ্মি

thumb|200px|শিল্পীর কল্পনায় একটি পারমাণবিক নিউক্লিয়াস থেকে গামা বিকিরণ।
**গামা রশ্মি** বা গামা বিকিরণ (প্রতীক γ) একপ্রকার উচ্চ কম্পাঙ্কের খুব ছোট তরঙ্গদৈর্ঘ্য তড়িৎ-চুম্বকীয় বিকিরণ। ইহা বিভিন্ন সাব-এটমিক কণার মিথষ্ক্রিয়া, যেমন ইলেক্ট্রন-পজিট্রন অবলুপ্ত প্রক্রিয়া, পাইয়ন অবক্ষয়,তেজস্ক্রিয় অবক্ষয়, ফিউশন বিক্রিয়া, ফিশন বিক্রিয়া, বিপরীত কম্পটন বিচ্ছুরণ ইত্যাদির মাধ্যমে তৈরি হয়। গামা রশ্মির কম্পাংক সাধারণত ১০১৯ হার্জের উপরে, তাই এর শক্তি ১০০ কিলো ইলেকট্রন-ভোল্ট উপরে এবং তরঙ্গদৈর্ঘ্য ১০ পিকোমিটার বা ০.০১ ন্যানোমিটার এর থেকে ছোট, যা প্রায়শ অণুর আয়তনের তুলনায় অনেক ছোট। এর তরঙ্গদৈর্ঘ্য পরিসর ০.০০০৫ ন্যানোমিটার - ০.০১ ন্যানোমিটার। ফরাসি রসায়নবিদ এবং পদার্থবিজ্ঞানী পল ভিলার্ড ১৯০০ সালে রেডিয়াম বিকিরণ নিয়ে পরীক্ষা করার সময় গামা রশ্মি আবিষ্কার করেন। ইতঃপূর্বে আর্নেস্ট রাদারফোর্ড আলফা রশ্মি এবং বিটা রশ্মি নামের দুই প্রকার বিকিরণ ১৮৯৯ এবং ১৯০৩ সালে আবিষ্কার কারেন। রাদারফোর্ড ভিলার্ডের এই নতুন আবিষ্কৃত বিকিরণের নাম দেন গামা রশ্মি।

## জীবদেহে প্রভাব
গামা রশ্মির ভেদন ক্ষমতা অত্যধিক থাকার কারণে এটা জীবদেহের ভেতরে ব্যাপক ক্ষতি সাধন করে (যেমন: বিকিরণজনিত অসুস্থতা, ক্যান্সার ইত্যাদি)।

## ব্যবহার
চিকিৎসা বিজ্ঞানে নিয়ন্ত্রিত উপায়ে গামা রশ্মির নানাবিধ ব্যবহার আছে। সিটি স্ক্যান, রেডিও থেরাপি, ক্যান্সার চিকিৎসায় গামা রশ্মি/রঞ্জন রশ্মি  ব্যবহৃত হয়।

## আরোও দেখুন
* বিটা কণিকা
* তেজস্ক্রিয়তা
* আলফা কণা

## বহিঃসংযোগ
* Basic reference on several types of radiation
* Radiation Q & A
* GCSE information

* Radiation information 
* Gamma ray bursts
* The Lund/LBNL Nuclear Data Search - Contains information on gamma-ray energies from isotopes.
* Mapping soils with airborne detectors 
* The LIVEChart of Nuclides - IAEA  with filter on gamma-ray energy, in Java  বা HTML
* Health Physics Society Public Education Website

বিষয়শ্রেণী:তড়িচ্চুম্বকীয় বিকিরণ
বিষয়শ্রেণী:বিকিরণ
বিষয়শ্রেণী:ইলেক্ট্রোম্যাগনেটিক স্পেকট্রাম
বিষয়শ্রেণী:গামা রশ্মি
বিষয়শ্রেণী:পারমাণবিক পদার্থবিজ্ঞান
বিষয়শ্রেণী:তেজস্ক্রিয়তা
বিষয়শ্রেণী:তড়িচ্চুম্বকীয় বর্ণালী
বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
বিষয়শ্রেণী:নিউক্লীয় পদার্থবিজ্ঞান
পিকোমিটার

[thumb|right|একটি [হিলিয়াম পরমাণুর সরলীকৃত চিত্র, এর প্রক্কলিত (গণনাকৃত) ব্যাসার্ধ = ৩১ পিকোমিটার ]]
**পিকোমিটার** (ইংরেজি: picometre, প্রতীক pm) মেট্রিক পদ্ধতিতে দৈর্ঘ্যের এক ধরনের একক, যা ১ মিটারের লক্ষ কোটি ভাগের ১ ভাগ (১ pm = ১ / ১,০০০,০০০,০০০,০০০ মিটার)। এই পরিমাপ বর্তমানে SI একক পদ্ধতিতে চালু আছে। এইটি ১×১০−১২ মিটার হিসেবে বৈজ্ঞানিক স্বরলিপিতে লেখা যায়, অথবা পূর্তবিদ্যা স্বরলিপিতে ১ E−12 মিটার— উভয় অর্থ হচ্ছে ১ মিটার / ১,০০০,০০০,০০০,০০০।

## তথ্যসূত্র

বিষয়শ্রেণী:দৈর্ঘ্যের একক
বিষয়শ্রেণী:মিটার
বিশ্লেষণী দর্শন

**বিশ্লেষণী দর্শন** (ইংরেজি: Analytic Philosophy) ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।

**বিশ্লেষণী দর্শন**
বিশ্লেষণী দর্শন হলো সেই দর্শন যা ভাষার যৌক্তিক বিশ্লেষণের মাধ্যমে অধিবিদ্যার অর্থহীনতা প্রমাণ করে এবং বিজ্ঞানকে এক সুদৃঢ় ভিত্তির ওপর প্রতিষ্ঠা করতে চায়। আর, বাক্যের বা শব্দের বিশ্লেষণের ওপর নির্ভর করে যারা উক্তির বা বচনের ব্যাখ্যা করেন, তাদের বলা হয় বিশ্লেষণী দার্শনিক। বিশ্লেষণী চিন্তাধারাকে যে সকল দার্শনিকবৃন্দ সমৃদ্ধ করেছেন, তাদের মধ্যে জি. ম্যুর, বি. রাসেল, ভিতগেনস্তাইন, সাধারণ ভাষাদার্শনিকবৃন্দ এবং ভিয়েনা চক্রের যৌক্তিক ইতিবাদী দার্শনিকবৃন্দ অন্যতম। সুতরাং এ সকল দার্শনিকের ভাষাসম্পর্কিত ধ্যান-ধারণা সম্পর্কে অবগত হলেই বিশ্লেষণী দর্শনের প্রকৃতি ও পরিসর জানা যাবে।

## তথ্যসূত্র

## বহিঃসংযোগ
* ''Analytic Philosophy''; Internet Encyclopedia of Philosophy
* ''Conceptions of Analysis in Analytic Philosophy''; Stanford Encyclopedia of Philosophy
* European Society for Analytic Philosophy

বিষয়শ্রেণী:দর্শন
বিষয়শ্রেণী:বিশ্লেষণী দর্শন
বিষয়শ্রেণী:২০শ শতাব্দীর দর্শন
বিষয়শ্রেণী:সমকালীন দর্শন
বিষয়শ্রেণী:যুক্তিবিজ্ঞানের ইতিহাস
বিষয়শ্রেণী:গণিতের ইতিহাস
বিষয়শ্রেণী:দার্শনিক দর্শন ও ঐতিহ্য
বিষয়শ্রেণী:পশ্চিমা সংস্কৃতি
বিষয়শ্রেণী:পশ্চিমা দর্শন
ফ্রাঞ্চেসকো পেত্রারক

**ফ্রাঞ্চেসকো পেত্রারক** (আরেজজো, ২০শে জুলাই ১৩০৪ - আরকুয়া, ১৯শে জুলাই ১৩৭৪) একজন লেখক, কবি এবং মনুষ্যত্ব নবজাগরণ ছিলেন। পেত্রারককে প্রায়ই "মানবতন্ত্রের পিতা" বলা হয়। পেত্রারক (জিওভান্নি বোক্কাচ্চো এবং বিশেষভাবে দান্তে আলিগিয়েরি) কাজের উপর ভিত্তি করে ১৬শ শতাব্দীতে, পিয়েত্রো বেম্বো আধুনিক ইতালীয় ভাষা তৈরি করেছেন। পেত্রারকর বিশ্বজনীন পরিচিত লেখা হচ্ছে কানসোনিয়েরে।

## তথ্যসূত্র

## বহিঃসংযোগ

* Canzoniere (different edition) and other works
* Petrarch from the *[[Catholic Encyclopedia]]*.
* Excerpts from his works and letters
* Francesco Petrarca (Petrarch) (1304-1374)
* 
* Timeline of life of Petrarch
* Poems From The Canzoniere, translated by Tony Kline.
* Francesco Petrarca at *The Online Library of Liberty*
* ''De remediis utriusque fortunae'', Cremonae, B. de Misintis ac Caesaris Parmensis, 1492. (Vicifons)
* Petrarch and Laura  Multi-lingual site including translated works in the public domain and biography, pictures, music.
* Petrarch - the poet who lost his head April 2004 article in *The Guardian* regarding the exhumation of Petrarch's remains

বিষয়শ্রেণী:১৩০৪-এ জন্ম
বিষয়শ্রেণী:১৩৭৪-এ মৃত্যু
বিষয়শ্রেণী:ইতালীয় কবি
বিষয়শ্রেণী:ইতালীয় সাহিত্যিক
বিষয়শ্রেণী:ইতালীয় রোমান ক্যাথলিক
বিষয়শ্রেণী:রোমান ক্যাথলিক লেখক
বিষয়শ্রেণী:সনেট রচয়িতা
বিষয়শ্রেণী:ইতালীয় পুরুষ কবি
হো চি মিন সিটি আন্তর্জাতিক বিমানবন্দর

200px|right|thumb|হো চি মিন সিটিআন্তর্জাতিক বিমানবন্দর
**হো চি মিন সিটিআন্তর্জাতিক বিমানবন্দর** (Tan Son Nhat International Airport) ভিয়েতনাম প্রধান আন্তর্জাতিক বিমানবন্দর। এটি হো চি মিন সিটি শহরের অদূরে অবস্থিত।
## নির্ধারিত গন্তব্যসূচী
### যাত্রিবাহী বিমান চলাচল

## তথ্যসূত্র

বিষয়শ্রেণী:হো চি মিন সিটি
বিষয়শ্রেণী:ভিয়েতনামের বিমানবন্দর
বিষয়শ্রেণী:হো চি মিন সিটির পরিবহন
২০১০ ফিফা বিশ্বকাপ নকআউট পর্ব

**[[২০১০ ফিফা বিশ্বকাপ|২০১০ ফিফা বিশ্বকাপের]] নকআউট পর্বে** বিশ্বকাপের দ্বিতীয় পর্ব, কোয়ার্টার ফাইনাল, সেমি ফাইনাল, ও ফাইনাল খেলাগুলো অনুষ্ঠিত হবে। প্রতিটি গ্রুপের শীর্ষ দুইটি দল (চ্যাম্পিয়ন ও রানার্স-আপ) নকআউট পর্বে ১৬ দলের পর্বে খেলবে। দ্বিতীয় পর্বে প্রতিটি দল ১টি করে খেলায় উপনীত হবে, এবং সেটির জয়-পরাজয়ের মাধ্যমেই পরবর্তী পর্বের জন্য যোগ্য দল নির্ধারিত হবে। শুধুমাত্র সেমি ফাইনালের পরাজিত দলদ্বয় তৃতীয় স্থান নির্ধারণী খেলায় পরস্পরের মুখোমুখি হবে। এর মাধ্যমে বিশ্বকাপের ৩য় ও ৪র্থ দল নির্ধারণ করা হবে।

নকআউট পর্বের প্রতিটি খেলার মোট সময় ৯০ মিনিট। ৯০ মিনিট খেলা শেষে গোল সংখ্যা সমান থাকলে পরবর্তীতে আরো ১৫ মিনিট করে ৩০ মিনিটের অতিরিক্ত সময় খেলা হবে। উভয় ১৫ মিনিটের মধ্যে বিরতি থাকবে ৫ মিনিটের। যদি অতিরিক্ত সময়ের পরেও গোল সংখ্যা সমান থাকে, তবে পেনাল্টি শুটআউটের মাধ্যমে খেলার ফলাফল নিধারিত হবে।

## খেলাসমূহ


## ১৬ দলের পর্ব
(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)

### উরুগুয়ে বনাম দক্ষিণ কোরিয়া
----

### মার্কিন যুক্তরাষ্ট্র বনাম ঘানা
----

### জার্মানি বনাম ইংল্যান্ড
----

### আর্জেন্টিনা বনাম মেক্সিকো
----

### নেদারল্যান্ডস বনাম স্লোভাকিয়া
----

### ব্রাজিল বনাম চিলি
----

### প্যারাগুয়ে বনাম জাপান
----

### স্পেন বনাম পর্তুগাল
----

## কোয়ার্টার ফাইনাল
(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)

### নেদারল্যান্ডস বনাম ব্রাজিল
----

### উরুগুয়ে বনাম ঘানা
----

### আর্জেন্টিনা বনাম জার্মানি
----

### প্যারাগুয়ে বনাম স্পেন
----

## সেমি ফাইনাল
(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)

### উরুগুয়ে বনাম নেদারল্যান্ডস
----

### জার্মানি বনাম স্পেন
----

## তৃতীয় স্থান নির্ধারণী খেলা
(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)

## ফাইনাল

(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)

## তথ্যসূত্র

## বহিঃসংযোগ

* ফিফা ওয়েবসাইট 
* স্বাগতিক দেশ দক্ষিণ আফ্রিকার বিশ্বকাপ ওয়েবসাইট

## পরিশিষ্ট

বিষয়শ্রেণী:২০১০ ফিফা বিশ্বকাপ
উত্তর কোরিয়া জাতীয় ফুটবল দল

**উত্তর কোরিয়া জাতীয় ফুটবল দল** (; এছাড়াও **গণতান্ত্রিক গণপ্রজাতন্ত্রী কোরিয়া জাতীয় ফুটবল দল** এবং **কোরিয়া ডিপিআর** নামে পরিচিত) হচ্ছে আন্তর্জাতিক ফুটবলে উত্তর কোরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম উত্তর কোরিয়ার ফুটবলের সর্বোচ্চ নিয়ন্ত্রক সংস্থা উত্তর কোরিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৮ সাল হতে ফুটবলের সর্বোচ্চ সংস্থা ফিফার এবং ১৯৭৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৬ সালের ৭ই অক্টোবর তারিখে, উত্তর কোরিয়া প্রথমবারের মতো আন্তর্জাতিক খেলায় অংশগ্রহণ করেছে; চীনের বেইজিংয়ে অনুষ্ঠিত উক্ত ম্যাচে উত্তর কোরিয়া চীনকে ১–০ গোলের ব্যবধানে পরাজিত করেছে।

৫০,০০০ ধারণক্ষমতাবিশিষ্ট কিম ইল-সুং স্টেডিয়ামে *চল্লিমা* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উত্তর কোরিয়ার রাজধানী পিয়ং ইয়াংয়ে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ুন জং-সু এবং অধিনায়কের দায়িত্ব পালন করছেন রিমিয়ংসুর আক্রমণভাগের খেলোয়াড় জং ইল-গোয়ান।

উত্তর কোরিয়া এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৬৬ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা পর্তুগালের কাছে ৫–৩ গোলের ব্যবধানে পরাজিত হয়েছে। অন্যদিকে, এএফসি এশিয়ান কাপে উত্তর কোরিয়া এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ১৯৮০ এএফসি এশিয়ান কাপে চতুর্থ স্থান অর্জন করা, যেখানে তারা ইরানের কাছে ৩–০ গোলের ব্যবধানে পরাজিত হয়েছে। এছাড়াও এএফসি চ্যালেঞ্জ কাপে উত্তর কোরিয়া অন্যতম সফল দল, যেখানে তারা ২টি (২০১০ এবং ২০১২) শিরোপা জয়লাভ করেছে।

রি মিয়ং-গুক, পাক ডু-ইক, জং ইল-গোয়ান, পাক সং-চল এবং পাক কোয়াং-রিয়ংয়ের মতো খেলোয়াড়গণ উত্তর কোরিয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের নভেম্বর মাসে প্রকাশিত র‌্যাঙ্কিংয়ে উত্তর কোরিয়া তাদের ইতিহাসে সর্বোচ্চ অবস্থান (৫৭তম) অর্জন করে এবং ১৯৯৮ সালের অক্টোবর মাসে প্রকাশিত র‌্যাঙ্কিংয়ে তারা ১৮১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে উত্তর কোরিয়ার সর্বোচ্চ অবস্থান হচ্ছে ১০ম (যা তারা ১৯৭০ সালে অর্জন করেছিল) এবং সর্বনিম্ন অবস্থান হচ্ছে ১৩১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
* ফিফা-এ উত্তর কোরিয়া জাতীয় ফুটবল দল  
* এএফসি-এ উত্তর কোরিয়া জাতীয় ফুটবল দল 


বিষয়শ্রেণী:এশিয়ার জাতীয় ফুটবল দল
প্রবীর ঘোষ

**প্রবীর ঘোষ** (জন্ম ১ মার্চ, ১৯৪৫ — ৭ এপ্রিল ২০২৩) কলকাতাভিত্তিক ভারতীয় বিজ্ঞান ও যুক্তিবাদী সমিতির প্রধান এবং হিউম্যানিস্ট এসোসিয়েশনের সভাপতি ছিলেন। ভারতীয় বিজ্ঞান ও যুক্তিবাদী সমিতির প্রতিষ্ঠাতা ছিলেন তিনি। বিজ্ঞান ও যুক্তিবাদী সমিতির পক্ষ থেকে প্রবীর ঘোষ যে কোনো ধরনের অলৌকিক শক্তির প্রমাণ প্রদানকারীকে ৫০ লক্ষ ভারতীয় টাকা প্রদানের ঘোষণা দিয়েছিলেন। তিনি বেশকিছু জ্যোতিষবিদ ও অলৌকিক শক্তি অধিকারী বলে দাবি কৃত ব্যক্তিদের প্রচারণার অসারতা প্রমাণ করেছেন। যার মধ্যকার কয়েকটি ঘটনা নিয়ে চ্যানেল ফোর 'Guru Busters' নামে একটি তথ্যচিত্র তৈরি করেছে।

## প্রারম্ভিক জীবন
প্রবীর ঘোষ ১৯৪৫ সালে ফরিদপুরে জন্মগ্রহণ করেন। তবে তার কৈশোর জীবন অতিবাহিত হয় পশ্চিমবঙ্গের খড়গপুরে। স্কুল ফাইনাল পাস করার পর খড়্গপুর থেকে তিনি কলকাতায় আসেন ও দমদম মতিঝিল কলেজে ভর্তি হন। তিনি স্টেট ব্যাঙ্ক অফ ইন্ডিয়ায় কর্মরত ছিলেন দীর্ঘকাল। ১৯৮৫ সালে কলকাতায় তিনি ও আরো কয়েকজন ব্যক্তি মিলে বিজ্ঞান ও যুক্তিবাদী সমিতি গঠন করেন যা তথাকথিত অলৌকিক ক্ষমতাসম্পন্ন ব্যক্তিদের বিরুদ্ধে দীর্ঘমেয়াদী আন্দোলন পরিচালনা করে। এক পর্যায়ে যুক্তিবাদী সমিতির আভ্যন্তরীণ বিষয়ে ও নিজের মনোবিজ্ঞানের ডিগ্রী নিয়ে বিতর্কে জড়িয়েছেন তিনি। ১৯৯৯ সালে প্রবীর ঘোষ চাকরি ছেড়ে দিয়ে সর্বক্ষণের জন্য যুক্তিবাদী সংগঠনের কাজে যোগ দেন।

## মৃত্যু
প্রবীর ঘোষ দীর্ঘকাল ধরে বার্ধক্যজনিত কারণে ভুগছিলেন। ৭ এপ্রিল ২০২৩ দমদমে তাঁর দেবীনিবাস রোডের বাড়িতে তিনি মারা যান।

## বাঙলায় লিখিত বই
তিনি যুক্তিবাদ প্রসার সহায়ক ও অলৌকিকতা বিরোধী একাধিক গ্রন্থের লেখক। তার উল্লেখযোগ্য বইগুলোর মধ্যে আছে:
* *অলৌকিক নয় লৌকিক* ( ৫ খণ্ডে সমাপ্ত)
* *আমি কেন ঈশ্বরে বিশ্বাস করি না*
* *জ্যোতিষীর কফিনে শেষ পেরেক*
* *মনের নিয়ন্ত্রণ যোগ ও মেডিটেসান*
* *সংস্কৃতিঃ সংঘর্ষ ও নির্মাণ*
* *আমি কেন ঈশ্বরে বিশ্বাস করি না*
* *পিংকি ও অলৌকিক বাবা*
* *অলৌকিক রহস্য জালে পিংকি*
* *ধর্ম-সেবা-সম্মোহন*
* *কাশ্মীর সমস্যা: এক ঐতিহাসিক দলিল*
* ‘যুক্তিবাদীর চোখে গীতা, রামায়ণ, মহাভারত ইত্যাদি’
* *‘গোলটেবিলে সাফ জবাব’*  প্রভৃতি।

## ইংরেজিতে লিখিত প্রধান বইসমূহ
* *Paranormal Exposed!* (অস্বাভাবিকতা উন্মচিত!)
**God Does Not Exist* (ইশ্বরের অস্তিত্ব নেই')

## আরও দেখুন
* যুক্তিবাদ
* সংশয়বাদ

## তথ্যসূত্র

বিষয়শ্রেণী:গণবিজ্ঞান আন্দোলন

## বহিঃসংযোগ

* https://web.archive.org/web/20171107215623/http://www.srai.org/prabir-ghosh/

বিষয়শ্রেণী:১৯৪৫-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:ফরিদপুর জেলার ব্যক্তি
বিষয়শ্রেণী:২০২৩-এ মৃত্যু
বিষয়শ্রেণী:ভারতীয় লেখক
বিষয়শ্রেণী:ভারতীয় বিজ্ঞান লেখক
বিষয়শ্রেণী:ভারতীয় প্রাবন্ধিক
বিষয়শ্রেণী:বাঙালি লেখক
বিষয়শ্রেণী:কলকাতার লেখক
বিষয়শ্রেণী:বাংলা ভাষার লেখক
নিরূপক

গণসমষ্ঠির কোনো বৈশিষ্টের ব্যাপারে কোনো সিদ্ধান্তে পৌছানোর জন্য পরিসংখ্যানে নিরূপকের ব্যবহার করা হয়। গণসমষ্ঠির সকল একক হতে উপাত্ত সংগ্রহ করা হলে এই বৈশিষ্টগুলো পরিমাপ করা সম্ভব। এই বৈশিষ্টগুলোর পরিমাপ সাধারণত অজানা থাকে। এদের বলা হয় পরামান। কিন্তু বাস্তবতার নিরিখে গণসমষ্ঠির সকল একক হতে উপাত্ত সংগ্রহ না করে সাধারণত নমুনার উপাত্তের উপর ভিত্তি করে এই সিদ্ধান্তে উপনীত হয় পরিসংখ্যানবিদগণ। তখন পরামানের মান নমুনার উপাত্তের উপর ভিত্তি করে নিরূপণ করতে নমুনা তথ্যজমানের সাহায্য নেয়া হয়। এই নমুনা তথ্যজমানের মাধ্যমে পরামানকে একটি মাত্র সংখ্যা দ্বারা প্রকাশ করা হলে সেই পদ্ধতিকে বলা হয় বিন্দু নিরূপণ, এবং সেই সংখ্যা বা বিন্দুকে নিরূপক বলে। এছাড়াও, একটি ব্যাপ্তির মাধ্যমে এই সংখ্যার নিরুপণ করা হলে সেই পদ্ধতিকে ব্যাপ্তি নিরুপণ বলে।

## সূত্র
* 
* 

## বহিঃসংযোগ
* A maths course on estimators
* Fundamentals of Estimation Theory
অপারেশন খরচাখাতা

**অপারেশন খরচাখাতা (গোলাহাট গণহত্যা)**

পাকিস্তানি সেনাবাহিনীর সহযোগিতায় উর্দুভাষী মুসলমান বিহারীদের অংশগ্রহণে ১৯৭১ সালের ১৩ জুন সংঘটিত একটি হত্যাযজ্ঞের অভিযানের নাম। নীলফামারীর সৈয়দপুরে বসবাসকারী হিন্দু ধর্মাবলম্বী মাড়োয়ারিরা এ হত্যাযজ্ঞের অসহায় বলি।

## পটভূমি

নীলফামারী জেলার সৈয়দপুর শহরে বিপুলসংখ্যক মাড়োয়ারি বসবাস করতেন। ভারতের বিভিন্ন প্রদেশ থেকে আসা হিন্দু সম্প্রদায়ের লোক, যাঁরা ১৯৪৭ সালে দেশবিভাগের বহু আগেই ব্যবসায়িক উদ্দেশ্যে বাণিজ্যিক শহর সৈয়দপুরে এসে এই শহরে থেকে যান।

ভুক্তভোগী ও প্রত্যক্ষদর্শী শ্যামলাল আগরওয়ালা জানান, ১৯৭১ সালের ২৩ মার্চ রাত থেকে সৈয়দপুরে পাকিস্তানি সেনাবাহিনী ও তাদের দোসর উর্দুভাষী মুসলমান বিহারীরা হিন্দু ধর্মাবলম্বী মারোয়াড়ি নিধন শুরু করে। মহল্লায়-মহল্লায় ঢুকে নেতৃস্থানীয় বাঙালিদের নির্বিচারে হত্যা করা হয়। এ অবস্থায় আতঙ্কে দিন কাটাচ্ছিল শহরের মাড়োয়ারিপট্টির বাসিন্দারা। ২৪ মার্চ থেকে সৈয়দপুর শহরের বাঙালি পরিবারগুলো পুরোপুরি অবরুদ্ধ হয়ে পড়ে।

সৈয়দপুরের বিশিষ্টজনদের সঙ্গে স্থানীয় মাড়োয়ারি সম্প্রদায়ের শীর্ষব্যক্তিত্ব তুলসীরাম আগরওয়ালা, যমুনাপ্রসাদ কেডিয়া, রামেশ্বর লাল আগরওয়ালাকে ১২ এপ্রিল রংপুর সেনানিবাসের অদূরে নিসবেতগঞ্জ বধ্যভূমিতে নিয়ে হত্যা করে পাকিস্তানি বাহিনী। মাড়োয়ারিপট্টিতে আতঙ্ক ছড়িয়ে পড়ে। এ সময় উর্দুভাষী মুসলমান বিহারীরা মাড়োয়ারিদের বাসায় বাসায় চালায় লুটতরাজ।

১৯৭১-এর ৫ জুন পাকিস্তানি বাহিনী মাইকে ঘোষণা শুরু করে। ওই ঘোষণায় বলা হয়, যাঁরা হিন্দু মাড়োয়ারি তাদের নিরাপদ স্থান ভারতে পৌঁছে দেওয়া হবে। একটি বিশেষ ট্রেনের ব্যবস্থা করা হয়েছে। ওই ট্রেনটি ১৩ জুন সকালে সৈয়দপুর রেলওয়ে স্টেশন থেকে চিলাহাটি সীমান্ত অতিক্রম করে ভারতের জলপাইগুড়িতে পৌঁছাবে। এ ঘোষণায় মাড়োয়ারিপট্টিতে স্বস্তি নেমে আসে। ১৩ জুন রেলওয়ে স্টেশনে ঠিকই আসে বিশেষ ট্রেনটি। সৈয়দপুর রেল-কারখানা থেকে ট্রেন র‌্যাকটি সকাল আটটায় স্টেশনের প্লাটফর্মে এসে দাঁড়ায়। গাদাগাদি করে বসতে থাকেন বৃদ্ধ-যুবক, তরুণ-শিশু ও সকল পর্যায়ের নারীরা। ওই ট্রেন থেকে কমপক্ষে ২০ জন তরুণীকে নামিয়ে নেয় পাকিস্তানি বাহিনী। তাদের মিলিটারি জিপে তুলে নিয়ে যাওয়া হয় সৈয়দপুর ক্যান্টনমেন্টে।

## হত্যাকাণ্ড
১৩ জুন সকাল ১০ টায় ট্রেনটি ছাড়ে। প্রত্যক্ষদর্শী তপন কুমার দাস কাল্ঠু ও বিনোদআগরওয়ালার বর্ণনায় জানা যায়, ট্রেন ছাড়ার পর সব জানালা-দরজা বন্ধ করে দেওয়া হচ্ছিলো। ট্রেনটি ধীরগতিতে দুই মাইলের মতো পথ অতিক্রম করারও পর শহরের গোলাহাটের কাছে এসে থেমে যায়। এরপর কম্পার্টমেন্টের দরজা খুলে ভেতরে রামদা হাতে কয়েকজন বিহারি প্রবেশ করে। একইভাবে প্রতিটি কম্পার্টমেন্টে উঠে পড়ে রামদা হাতে বিহারিরা। বাহিরে ভারি আগ্নেয়াস্ত্র হাতে পাকিস্তানি বাহিনী গোটা এলাকা ঘিরে রাখে, যাতে কেউ পালাতে না পারে। বিহারিরা প্রধানত রামদা দিয়ে কুপিয়েই হত্যাযজ্ঞ করে। ওই হত্যাযজ্ঞের নাম দেওয়া হয় অপারেশন খরচাখাতা।

এভাবে পাকিস্তানি বাহিনীর অপারেশন খরচাখাতায় ৪৩৭ জন নিরীহ হিন্দু মাড়োয়ারিকে নির্মমভাবে হত্যা করা হয়। ওই হত্যাযজ্ঞ থেকে কোনোরকমে সেদিন প্রাণে বেঁচে যান প্রায় ১০ জন যুবক। তারা ট্রেন থেকে নেমে ঊর্ধ্বশ্বাসে দৌড়ে দিনাজপুর হয়ে ভারতে পালিয়ে যান।

## স্মারক

১৩ জুন ওই হত্যাযজ্ঞের স্মৃতি ধরে রাখতে গোলাহাটে বধ্যভূমিতে কোনো স্মৃতিস্তম্ভ নির্মিত হয়নি।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:নীলফামারী জেলা
বিষয়শ্রেণী:১৯৭১-এ গণহত্যা
বেনজিন

এক বোতল বেঞ্জিন । এর গায়ে বেঞ্জিন  একটি বিষাক্ত ও দাহ্য তরল সর্তকীকরণ চিহ্ন দেওয়া আছে।|thumb
**বেনজিন** এক প্রকার জৈব যৌগ, যার আণবিক সংকেত C6H6। কখনো কখনো এর সংক্ষিপ্ত Ph-H রূপে লেখা হয়। এর ভিত্তি হিসেবে থাকে ৬টি কার্বন পরমাণুর একটি বলয়। এর প্রতিটি কার্বনের  সাথে ১টি করে হাইড্রোজেন থাকে। প্রতিটি বেনজিন অণুতে শুধু হাইড্রোজেন ও কার্বন থাকে। এই কারণে একে হাইড্রোকার্বন হিসেবে বিবেচনা করা হয়।

বেনজিন বর্ণহীন, উচ্চদাহ্য, মিষ্টি গন্ধযুক্ত এবং উচ্চ গলনাঙ্কের তরল পদার্থ। ঔষধ, প্লাস্টিক, কৃত্রিম রাবার ও রঞ্জক প্রস্তুত করতে বেনজিন একটি বাণিজ্যিক দ্রাবক হিসাবে ব্যবহৃত হয়।

## গঠন
thumb|center|400px|বেনজিনের বিভিন্ন উপস্থাপনা|400px|centre

## বেনজিনের ধর্ম
বেনজিন কম গলনাঙ্ক বিশিষ্ট কঠিন পদার্থ অথবা তরল। আণবিক ভর বৃদ্ধির সাথে তরলের স্ফুটনাঙ্ক বৃদ্ধি পায়। 
বেনজিনে ইলেকট্রফিলিক সংযোজন বিক্রিয়া ঘটে।
বেনজিনে বহু-প্রতিস্থাপন বিক্রিয়া ঘটে।
বেনজিন বলয়ে প্রতিস্থাপক দুই প্রকার হতে পারে। যথা:

* অর্থো-প্যারা নির্দেশক গ্রুপ

* মেটা নির্দেশক গ্রপ

বেনজিনের রেজোন্যান্স বা অনুরণন ধর্ম আছে। এবং এটি হাকেল তত্ত্ব মেনে চলে। (4n+2) নিয়ম। 

## ব্যবহার
thumb|400px|center|অধিকাংশ রাসায়নিক ও পলিমার পণ্য বেনজিন থেকে উদ্ভূত

## তথ্যসূত্র

## বহিঃসংযোগ

* International Chemical Safety Card 0015
* USEPA Summary of Benzene Toxicity
* NIOSH Pocket Guide to Chemical Hazards
* Dept. of Health and Human Services: TR-289: Toxicology and Carcinogenesis Studies of Benzene
* Video Podcast of Sir John Cadogan giving a lecture on Benzene since Faraday, in 1991
* Substance profile
* U.S. National Library of Medicine: ChemIDplus - Benzene
* NLM Hazardous Substances Databank &ndash; Benzene

বিষয়শ্রেণী:হাইড্রোকার্বন
বিষয়শ্রেণী:বিপজ্জনক বায়ু দূষণকারী
বিষয়শ্রেণী:বেনজিন
বিষয়শ্রেণী:অ্যারোমেটিক হাইড্রোকার্বন
বিষয়শ্রেণী:কর্কটরোগ উৎপাদক
বিষয়শ্রেণী:রাসায়নিক পণ্যদ্রব্য
বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
বিষয়শ্রেণী:পেশাগত নিরাপত্তা ও সুস্বাস্থ্য
বিষয়শ্রেণী:প্রেট্রোরাসায়নিক
বিষয়শ্রেণী:মাটি দূষণ
মিশরীয় পিরামিড

[thumb|300px|[গিজা পিরামিড চত্বর; চত্বরের দক্ষিণে অবস্থিত মালভূমি থেকে গৃহীত চিত্র। চত্বরে দৃশ্যমান ডানদিক থেকে বামদিকে খুফুর পিরামিড, খাফ্রের পিরামিড ও মেনকাউরের পিরামিড। সামনের ক্ষুদ্রাকার পিরামিড তিনটি মেনকাউরের পিরামিডের সঙ্গে সংযুক্ত স্থাপনা।]]

[thumb|[গিজার স্ফিংস|স্ফিংস থেকে খাফ্রের পিরামিডের একটি দৃশ্য]]

**মিশরীয় পিরামিড** হল মিশরে অবস্থিত প্রাচীন পিরামিড-আকৃতির প্রস্তরনির্মিত স্থাপনাসমূহ।

২০০৮ সাল পর্যন্ত মিশরে ১৩৮টি পিরামিড আবিষ্কৃত হয়েছে। এগুলির অধিকাংশই নির্মিত হয় প্রাচীন ও মধ্যকালীন ফ্যারাওদের রাজত্বকালে তাদের ও তাদের পত্নীদের সমাধিসৌধ হিসেবে।

মিশরের প্রাচীনতম পিরামিডগুলি আবিষ্কৃত হয়েছে মেমফিসের উত্তর-পশ্চিমে অবস্থিত সাক্কারায়। এগুলির মধ্যে সবচেয়ে পুরনোটি হল তৃতীয় রাজবংশের রাজত্বকালে নির্মিত জোসারের পিরামিড (নির্মাণকাল খ্রিষ্টপূর্ব ২৬৩০-২৬১১ অব্দ)। স্থপতি ইমহোটেপ এই পিরামিড ও পিরামিড-সংলগ্ন চত্বরের নকশা প্রস্তুত করেছিলেন। সাধারণভাবে এটিকেই বিশ্বের প্রাচীনতম মসৃণ প্রস্তরনির্মিত স্থাপনা মনে করা হয়।

মিশরীয় পিরামিডগুলির মধ্যে সর্বাপেক্ষা বিখ্যাত পিরামিডগুলি দেখা যায় কায়রো শহরের উপকণ্ঠে গিজায়। গিজার বেশ কয়েকটি স্থাপনাকে বিশ্বের অন্যতম বৃহদাকার স্থাপনা বলে মনে করা হয়।

গিজায় অবস্থিত খুফুর পিরামিড মিশরীয় পিরামিডগুলির মধ্যে বৃহত্তম। প্রাচীন বিশ্বের সাতটি আশ্চর্য বস্তুর মধ্যে পরিগণিত স্থাপনাগুলির মধ্যে এটিই একমাত্র অদ্যাবধি বিদ্যমান।

## ইতিহাস
প্রথম দিকের ইতিহাস অনুসারে মিশরীয় রাজবংশের মানুষদের মৃত্যুর পরে বেঞ্চ-এর মত কাঠামোতে চিরশায়িত করা হত।

## আরও দেখুন
* পিরামিড
* জিগুরেট

### তালিকা
* মিশরীয় পিরামিডের তালিকা
* বিশ্বে বৃহত্তম মনোলিথগুলোর তালিকা
* পিরামিডের লোপসিএসের তালিকা
* বিশ্বের তিনটি উচ্চতর কাঠামোর সময়রেখা

## তথ্যসূত্র

## অতিরিক্ত পঠন
* Edwards, I.E.S., *The Pyramids of Egypt* Penguin Books Ltd; New Ed edition (5 Dec 1991), 
* Lehner, Mark, *The Complete Pyramids*, Thames & Hudson, 1997, 
* Mendelssohn, Kurt, *The Riddle of the Pyramids*, Thames & Hudson Ltd (6 May 1974), 

### বহিঃসংযোগ

* Newsweek's Interactive Graphic on Djedefre's pyramid with Interactive Timeline of the major pyramids of ancient Egypt 
* Ancient Authors A site that quotes descriptions of the "Labyrinth" of Amenemhet III's pyramid at el-Lahun by various ancient authors.
* ANCIENT EGYPT - History & Chronology A site detailing the major pyramid sites of ancient Egypt and Nubia (Sudan).
* Pyramids in relation with the Noble Quraan (Quran)
* diagram of an ancient pyramid from bbc.co.uk 
* Pyramids World Heritage Site in panographies - 360 degree interactive imaging
* The Pyramids of Egypt - The meaning and construction of the Egyptian pyramids by Egyptologist Professor Nabil Swelim.


পিরামিড, মিশর
বিষয়শ্রেণী:আফ্রিকান স্থাপত্য
ডেসমন্ড টুটু

**ডেসমন্ড টুটু** বা **ডেসমন্ড পিলো টুটু** (; ৭ অক্টোবর ১৯৩১ – ২৬ ডিসেম্বর ২০২১) একজন দক্ষিণ আফ্রিকান ধর্মযাজক ও অধিকার আন্দোলন কর্মী। এইডস ও যক্ষ্মা প্রতিরোধে তিনি অবিস্মরণীয় ভূমিকা রাখছেন। এছাড়াও, দারিদ্রতা, বর্ণবাদ, যৌনতা ইত্যাদি বিরোধী প্রচারণায় তার ভূমিকা প্রশংসনীয়।

১৯৮৪ সালে তিনি নোবেল শান্তি পুরস্কারে ভূষিত হন। ১৯৯৯ সালে সিডনি শান্তি পুরস্কার সহ ২০০৭ সালে গান্ধী শান্তি পুরস্কার লাভ করেন তিনি।

## প্রারম্ভিক জীবন
তার জন্ম ১৯৩১ সালের ৭ই অক্টোবর দক্ষিণ আফ্রিকার ট্রান্সভালের ক্লের্কড্রপ। লন্ডনের কিংস কলেজ থেকে (১৯৬২-৬৬) ধর্মতত্ত্বে উচ্চতর ডিগ্রী লাভ করলেন টুটু। তারপর দক্ষিণ আফ্রকায় ফিরে আসেন; এবং ধর্মতত্ত্ব পড়াতে যোগ দেন বিশ্ববিদ্যালয়ে। এরপর ধীরে ধীরে দক্ষিণ আফ্রিকার বর্ণবৈষম্য বিরোধী আন্দোলনে নিজেকে জড়িয়ে ফেলেন টুটু। দক্ষিণ আফ্রিকায় বর্ণবাদ নিরসনে তার বিশাল অবদান রয়েছে।

## পুরস্কার ও সম্মাননা
* নোবেল শান্তি পুরস্কার
* সিডনি শান্তি পুরস্কার
* গান্ধি শান্তি পুরস্কার

## তথ্যসূত্র

## পাদটীকা
* Shirley du Boulay, *Tutu: Voice of the Voiceless* (Eerdmans, 1988).
* Michael J. Battle, *Reconciliation: The Ubuntu Theology of Desmond Tutu* (Pilgrim Press, 1997).
* Steven D. Gish, *Desmond Tutu: A Biography* (Greenwood, 2004).
* David Hein, "Bishop Tutu's Christology." *Cross Currents* 34 (1984): 492-99.
* David Hein, "Religion and Politics in South Africa." *Modern Age* 31 (1987): 21-30.
* John Allen, *Rabble-Rouser for Peace: The Authorised Biography of Desmond Tutu* (Rider Books, 2007).

## বহিঃসংযোগ

Golden Key International Honour Society *www.goldenkey.org
* Desmond Tutu Diversity Trust
* The Desmond Tutu Peace Centre
* Tutu Foundation UK
* Archbishop Desmond Tutu Centre for War and Peace Studies at Liverpool Hope University
* Desmond Tutu - South Africa's moral conscience (Bio and Video)
* IMDB Profile
* Nobel lecture, 11 December 1984
* Desmond Tutu on The Hour
* greatergood.berkeley.edu
* Dalai Lama, Bishop Tutu Join Seattle Interfaith Discussion
* Desmond Tutu lights a candle for Rwanda
* Spirit that Freed South Africa Must Now Rescue the Planet by Desmond Tutu
* Desmond Tutu on President Obama: "Become What You Are" - video report by *[[:en:Democracy Now!|Democracy Now!]]*

বিষয়শ্রেণী:দক্ষিণ আফ্রিকা
বিষয়শ্রেণী:নোবেল শান্তি পুরস্কার বিজয়ী পুরুষ
বিষয়শ্রেণী:১৯৩১-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:এইচআইভি/এইডস কর্মী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দক্ষিণ আফ্রিকার এলজিবিটিকিউ অধিকার কর্মী
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:গান্ধী শান্তি পুরস্কার বিজয়ী
বিষয়শ্রেণী:দক্ষিণ আফ্রিকান নোবেল বিজয়ী
বিষয়শ্রেণী:দক্ষিণ আফ্রিকা বিশ্ববিদ্যালয়ের প্রাক্তন শিক্ষার্থী
উলিপুর মহারাণী স্বর্ণময়ী উচ্চবিদ্যালয় ও মহাবিদ্যালয়

**উলিপুর মহারানী স্বর্ণময়ী উচ্চ বিদ্যালয় ও মহাবিদ্যালয়** বাংলাদেশের রংপুর বিভাগের কুড়িগ্রাম জেলার উলিপুর উপজেলা শহরে অবস্থিত একটি মাধ্যমিক, কারিগরি ও উচ্চমাধ্যমিক শিক্ষা প্রতিষ্ঠান। এটি দেশের উত্তরাঞ্চলের একটি ঐতিহ্যবাহী ও স্বনামধন্য শিক্ষাপ্রতিষ্ঠান।

## প্রতিষ্ঠা ও নামকরণ
থাম্ব|250px|বাম|পুরোনো একাডেমিক ভবন

প্রায় দুই শতক পূর্বে ব্রিটিশ শাসনামলে, ১৮৬৮ খ্রিষ্টাব্দে তৎকালীন অত্র অঞ্চলের জমিদারপত্নী মহারাণী স্বর্ণময়ীর নামানুসারে এটি প্রতিষ্ঠিত হয়। শিক্ষা-দীক্ষায় পশ্চাদপর উত্তরাঞ্চলের শিক্ষার প্রসার ও মানোন্নয়নের মহৎ উদ্দেশ্যে মহারানী তার জমিদারী ও সকল স্থাবর-অস্থাবর সম্পত্তি বিদ্যালয়টিকে দান করে যান। প্রথমদিকে মহারানীর বাসভবনটি একাডেমিক ভবন হিসেবে ব্যবহৃত হয় বহুদিন। ধীরে ধীরে এর আশেপাশে গড়ে ওঠে অন্যান্য ভবন ও স্থাপনাগুলো।

## ইতিহাস

থাম্ব|250px|ডান|প্রাক্তন শিক্ষক ও কর্মচারী, ১৯৬৮-৬৯
বিদ্যালয়টি প্রথমে উচ্চবিদ্যালয় হিসেবে যাত্রা শুরু করলেও ১৯৯৭ সালে এতে কারিগরি ও ১৯৯৯ সালে মহাবিদ্যালয় শাখা অন্তর্ভুক্ত হয়। প্রতিষ্ঠাকাল থেকেই সকল ধর্মের শিক্ষার্থী এখানে অধ্যয়নের সুযোগ পেতো। দরিদ্র শিক্ষার্থীদের বৃত্তি ও অন্যান্য সুবিধা দিয়ে বিদ্যাশিক্ষায় উৎসাহিত করা হতো। অঞ্চলটি কিছুটা পশ্চাদপরায়ন ও অবহেলিত হওয়ায় এখানে নারী শিক্ষার তেমন প্রসার ঘটেনি বলে বহুকাল এতে নারীশিক্ষা কার্যক্রম বন্ধ ছিলো। সম্প্রতি নারীরাও সমানভাবে এখানে অধ্যয়নের সুযোগ পাচ্ছে।

ধারণা করা হয়, প্রতিষ্ঠাকালে এ বিদ্যাপীঠের প্রথম প্রধানশিক্ষক ছিলেন ‘কবিশেখর কালিদাস রায়’। দুই শতক যাবত বিদ্যালয়টিতে দেশের বহু গুনী পণ্ডিত ও শিক্ষাচার্য্যরা বিদ্যাদান করেছেন। উনিশ শতকের মধ্যভাগে উত্তরাঞ্চলের স্বনামধন্য পণ্ডিত সৈয়দ হামিদুর রহমান প্রতিষ্ঠানপ্রধান হিসেবে যোগদান করে এটির অবকাঠামো, পরিবেশ ও শিক্ষার মানের বৈপ্লবিক পরিবর্তন সাধন করেন। পরবর্তীতে মোঃ আবুল কাশেম ও ধীরেন্দ্রনাথ মজুমদার প্রমুখের ন্যায় প্রধানশিক্ষকের হাতে এটি আরো পূর্নতা পায়।

## বিবরন
বাম|থাম্ব|250x250পিক্সেল|বর্তমান একাডিমক ভবন ও পাশে অধ্যক্ষ ভবন
শহর সংলগ্ন এই বিদ্যালয়ের প্রাচীন মূলভবনটি ছিলো একটি দ্বিতল-দ্বিমুখী ভবন, যেটি বর্তমানে সংস্কারকল্পে ভেঙ্গে ফেলা হয়েছে। বর্তমানে সেস্থলে একটি নতুন ত্রিতল ভবন স্থাপিত হয়েছে। শিক্ষক-কর্মকর্তাদের জন্য একটি আলাদা ভবন সহ আরো পাঁচটি একাডেমিক ভবন রয়েছে। উচ্চবিদ্যালয়, কারিগরি ও মহাবিদ্যালয় শাখার জন্য রয়েছে আলাদা আলাদা ভবন ও ক্লাশরুম। এর পাশে একটি সরকারী প্রাথমিক বিদ্যালয় রয়েছে, যেটি একি নাম বহন করলেও প্রশাসন থেকে আলাদা।

বিদ্যালয়টি লাইব্রেরী, পর্যাপ্ত কম্পিউটার ও ল্যাব সুবিধা সরবরাহ করে। এছাড়া শিক্ষক-ছাত্রছাত্রীদের সুবিধার্থে নিজস্ব ক্যান্টিন ও গ্যারেজও রয়েছে।
মূল ভবনের সামনে একটি সুবিশাল খেলার মাঠ ও দুটি পুকুর আছে। বিদ্যালয়টিতে খেলাধুলা ও শরীরচর্চার সুযোগ-সুবিধা রয়েছে।
ধর্মচর্চার জন্য বিদ্যালয়ের পাশেই উলিপুর শাহী মসজিদ ও বিদ্যালয়ের নিজস্ব মন্দির রয়েছে।

বর্তমানে এখানে প্রায় সহস্রাধিক শিক্ষার্থী অধ্যয়ন করে। শিক্ষক-কর্মকর্তার সংখ্যা প্রায় একশত।

## প্রশাসন

এটি একটি বেসরকারী শিক্ষা প্রতিষ্ঠান। মহাবিদ্যালয়ে উন্নীত হবার পর থেকে এটি একজন অধ্যক্ষ ও গভর্নিং বডির সদস্যদের দ্বারা পরিচালিত হয়।

## আরো দেখুন

* কুড়িগ্রাম সরকারি কলেজ
* কুড়িগ্রাম সরকারি উচ্চ বিদ্যালয়
* কুড়িগ্রাম জেলা
* মহারাণী স্বর্ণময়ী

## তথ্যসূত্র

## বহিঃসংযোগ

* 

বিষয়শ্রেণী:কুড়িগ্রাম জেলার বিদ্যালয়
বিষয়শ্রেণী:কুড়িগ্রাম জেলার মহাবিদ্যালয়
বিষয়শ্রেণী:১৮৬৮-এ ব্রিটিশ ভারতে প্রতিষ্ঠিত
বিষয়শ্রেণী:১৮৬৮-এ প্রতিষ্ঠিত শিক্ষাপ্রতিষ্ঠান
ভুভুজেলা

thumb|250px|একটি লাল ভুভুজেলা.

**ভুভুজেলা** (ইংরেজি: Vuvuzela) এক ধরনের শিঙ্গা জাতীয় বাদ্যযন্ত্র যা **লেপাটাটা** (সোয়ানা ভাষায়) এবং ইংরেজি ভাষায় **প্লাস্টিক ট্রাম্পেট** নামেও পরিচিত। এটি সাধারণত ৬৫ সেমি (২.১৩ ফিট) লম্বা এবং প্লাস্টিকের তৈরি হয়ে থাকে যা উচ্চস্বরে বিকট সুর উৎপন্ন করে । ব্রাজিল এবং অন্যান্য ল্যাটিন আমেরিকান দেশসমূহে এ ধরনেরই *কমেটা* নামক অপর একটি বাদ্যযন্ত্র বাজানো হয়ে থাকে।

দূরবর্তী গ্রামের গ্রামবাসীদের ডাকার জন্য পূর্বে ভুভুজেলা ব্যবহার করা হত। এখন দক্ষিণ আফ্রিকার বিভিন্ন ফুটবল ম্যাচে দর্শকদের মাঝে ভুভুজেলার ব্যাপক ব্যবহার দেখা যায় এবং এ কারণে এটি দক্ষিণ আফ্রিকান ফুটবলের প্রতীকে পরিণত হয়েছে। ভুভুজেলা বাদ্যযন্ত্রটির তীব্র ও জোরালো আওয়াজ এরই মধ্যে ২০১০ সালের বিশ্বকাপ ফুটবলের দর্শক-শ্রোতাদের মাঝে আলোড়ন সৃষ্টি করতে সক্ষম হয়েছে।

তবে ভুভুজেলা তার তীব্র আওয়াজের কারণে এরই মধ্যে সমালোচনারও সম্মুখীন হয়েছে। বিশেষজ্ঞদের মতে এর জোরালো আওয়াজ মানুষের শ্রবণ শক্তি হারানোর কারণ হতে পারে। একারণে নতুন ধরনের ভুভুজেলা বাজারে ছাড়া হয়েছে যা পূর্বের চাইতে ২০ ডেসিবল কম শব্দ উৎপন্ন করে।
thumb|200px|দক্ষিণ আফ্রিকানদের ভুভুজেলা বাজাতে দেখা যাচ্ছে

### উৎপত্তি
*ভুভুজেলা* শব্দটির উৎপত্তি অজানা এবং এর উদ্ভাবকের পরিচয়ও বিরোধপূর্ণ। ২০১০ সালের শুরুর দিকে এ নিয়ে আরও বিতর্কের সূচনা হয়। ফ্রেডি সাদ্দাম মাকে দাবি করেন যে তিনিই সর্বপ্রথম ১৯৬৫ সালে সাইকেলের ভেঁপু থেকে ভুভুজেলা উদ্ভাবন করেন এবং এর সপক্ষে ১৯৭০,১৯৮০ ,১৯৯০ দশকে তোলা কিছু ছবিও পেশ করেন। প্লাস্টিক কোম্পানী মাসিনসিড্যান (Masincedane) দাবি করে তারাই সর্বপ্রথম ভুভুজেলা উদ্ভাবন করেন। এদিকে নাজারেথ ব্যাপ্টিস্ট চার্চও দাবি করে ভুভুজেলা তাদের চার্চের। 

### আন্তর্জাতিক প্রতিযোগিতায় ভুভুজেলার ব্যবহার
বিশ্ব ফুটবল নিয়ন্ত্রক সংস্থা ফিফা ভুভুজেলার অপব্যবহারের কারণ দেখিয়ে স্টেডিয়াম থেকে তা নিষিদ্ধ করার পরামর্শ দিয়েছিল। কিন্তু দক্ষিণ আফ্রিকার ফুটবল প্রশাসন একে দক্ষিণ আফ্রিকান ফুটবলের অঙ্গ হিসেবে উপস্থাপন করে এবং শেষ পর্যন্ত বিভিন্ন মহলের বিরোধিতা সত্ত্বেও ফিফা ২০০৯ কনফেডারেশন কাপ এবং ২০১০ বিশ্বকাপ ফুটবলে ভুভুজেলা ব্যবহারের অনুমতি দেয়।

## তথ্যসূত্র

## বহিঃসংযোগ

* Promotional film for World Cup Mexico 86 - Mexican plastic trumpets are shown - YouTube
* Vuvuzela sound measurements *South African Medical Journal*, April 2010.
* 10 Things about the Vuvuzela - BBC News 15 June 2010 including video of a `tune' played on a vuvuzela.
* Video: Vuvuzela Guy Cheers For Everything New York at *[[The Huffington Post]]*

বিষয়শ্রেণী:২০১০ ফিফা বিশ্বকাপ
বিষয়শ্রেণী:প্রাকৃতিক শিঙা
বিষয়শ্রেণী:ফুটবল সংস্কৃতি
বিষয়শ্রেণী:দক্ষিণ আফ্রিকান উদ্ভাবন
বিষয়শ্রেণী:ফিফা বিশ্বকাপ বিতর্ক
বিষয়শ্রেণী:জুলু শব্দ ও বাক্যাংশ
বিষয়শ্রেণী:দক্ষিণ আফ্রিকান ইংরেজি
বিষয়শ্রেণী:১৯৬৫-এর বাদ্যযন্ত্র
বিষয়শ্রেণী:২০১০-এর বিতর্ক
বিষয়শ্রেণী:ফুটবল প্রসংশক
মোহালি

**মোহালি** () ভারতের পাঞ্জাব রাজ্যের রূপনগর জেলার একটি শহর।

## জনসংখ্যার উপাত্ত
ভারতের ২০০১ সালের আদম শুমারি অনুসারে এস.এ.এস. নগর (মোহালি) শহরের জনসংখ্যা হল ১২৩,২৮৪ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে এস.এ.এস. নগর (মোহালি) এর সাক্ষরতার হার বেশি।

এই শহরের জনসংখ্যার ১০% হল ৬ বছর বা তার কম বয়সী।

## খেলাধুলা
**[[পাঞ্জাব ক্রিকেট সংস্থা আইএস বিন্দ্রা স্টেডিয়াম]]** শহরের প্রধান স্টেডিয়াম। মূলত ক্রিকেট খেলার জন্য ব্যবহৃত হয়।

## পরিবহণ
### আকাশপথ
**[[চণ্ডীগড় আন্তর্জাতিক বিমানবন্দর]]** শহরের প্রধান বিমানবন্দর। ভারতের অন্যতম আন্তর্জাতিক বিমানবন্দর।

### রেলপথ
**[[স: আ: সি: নগর মোহালি রেলওয়ে স্টেশন]]** শহরের প্রধান রেলওয়ে স্টেশন।

### মেট্রো
প্রস্তাবিত **[[চন্ডীগড় মেট্রো]]** র করিডোর ২ শহরের অভন্তরীন পরিবহন ব্যাবস্থার অন্যতম মাধ্যম হবে। এটি চন্ডীগড় শহরের সাথে যুক্ত করবে।

## তথ্যসূত্র

বিষয়শ্রেণী:পাঞ্জাব, ভারতের শহর ও নগর
বিষয়শ্রেণী:ভারতের পরিকল্পিত শহর
আইসিসি

**আইসিসি** বলতে নিচের বিষয়গুলি নির্দেশ করতে পারে:
## সংস্থা
### আইন ও জাতিসংঘ
* আন্তর্জাতিক অপরাধ আদালত, যুদ্ধ অপরাধের জন্য

### ক্রীড়া
* আন্তর্জাতিক ক্রিকেট কাউন্সিল, আন্তর্জাতিক ক্রিকেটের সর্বোচ্চ পরিচালনা পর্ষদ।
শিশির

right|220px|thumb|ফুলের উপর শিশির বিন্দু
right|220px|thumb|শিশির ভেজা পতঙ্গ

**শিশির** হল কোনো শীতল বস্তুর উপর জলীয় বাষ্প জমা হয়ে সৃষ্ট বিন্দু।

একটি নির্দিষ্ট তাপমাত্রায় বাতাস একটি নির্দিষ্ট সীমা পর্যন্ত জলীয় বাষ্প ধারণ করতে পারে। তাপমাত্রা বাড়লে যেমন ধারনক্ষমতা বৃদ্ধি পায়, তেমনি তাপমাত্রা কমলে ধারনক্ষমতা হ্রাস পায়। সাধারণত সন্ধার পরে তাপমাত্রা কমে যায় এবং বাতাস জলীয় বাষ্প দ্বারা সম্পৃক্ত হয়ে থাকে। যদি তাপমাত্রা আরো কমে যায়, তখন বাতাস আর জলীয় বাষ্প ধরে রাখতে পারে না এবং তা শীতল বস্তুর উপর পানির কণা হিসেবে জমা হয়। এ পানির বিন্দু শিশির বিন্দু নামে পরিচিত (যেমন, ঘাসের উপর শিশির বিন্দু জমা হয়)।

শিশিরের পরিমাপ করার জন্য ড্রোজোমিটার নামক যন্ত্র ব্যবহার করা হয়।

**শিশির সবসময় গোলাকার-** 

পৃষ্ঠটানের জন্য স্বল্প আয়তনের তরল পদার্থ সর্বদা গোলকের আকৃতি গ্রহণ করার চেষ্টা করে। **তরলের মুক্ততল স্থিতিস্থাপক পর্দার ন্যায় কাজ করে এবং পৃষ্ঠতলের ক্ষেত্রফল সংকুচিত হয়ে থাকতে চায়।** এজন্য তরল পদার্থ গোলকের আকৃতি নেয় কারন **গোলকের পৃষ্ঠতলের ক্ষেত্রফল সর্বনিম্ন হয়ে থাকে।**বা শরৎকালে এবং শীতকালে সন্ধ্যর পর ভূপৃষ্ঠ শীতল হতে থাকে। ফলে ভূপৃষ্ঠ সলগ্ন বায়ু ও শীতল হতে থাকে।

## তথ্যসূত্র

* শিশিরের নিয়ে প্রকাশিত গ্রন্থসমূহ 

## বহিঃসংযোগ

* OPUR (শিশির 
* International Conference on Fog, Fog Collection and Dew
* Audio Recording of Cantor Yossele Rosenblatt's Dew Service from the Florida Atlantic University Judaica Sound Archives **(Hebrew Audio)**

বিষয়শ্রেণী:পানি
বিষয়শ্রেণী:তাপমাত্রা
বিষয়শ্রেণী:বারিপাত
গোসল

ইসলামের পরিভাষায়, **গোসল** হল সমস্ত দেহ ধৌত করার মাধ্যমে পূর্ণ পবিত্রতা অর্জনের একটি পন্থা। কতিপয় ধর্মীয় উপাসনা এবং আচার-আনুষ্ঠান পালনের পূর্বশর্ত হচ্ছে গোসল। সকল প্রাপ্তবয়স্ক মুসলমান নর-নারীর যৌনসঙ্গম, যৌনস্থলন (যেমন: বীর্যপাত), রজঃস্রাব সমাপ্তির পর, সন্তান প্রসবের পর এবং স্বাভাবিক কারণে মৃত্যুর পর গোসল করা ফরজ (বাধ্যতামূলক) হয়।

তাছাড়া, শুক্রবার জুম্মার নামাজের পূর্বে, ঈদের নামাজের পূর্বে, এহরামের পূর্বে, হজ্জের জন্য প্রস্তুত হওয়ার সময়, অজ্ঞান হওয়ার পর সচেতন হলে অথবা আনুষ্ঠানিকভাবে কেঊ ইসলাম ধর্ম গ্রহণ করার পূর্বে গোসল করা মুস্তাহাব (উৎসাহিত করা হয়)। শিয়া মতে, তওবার নামাযের পূর্বে গোসল করতে হয়।

## গোসলের পানি
পবিত্র পানি দিয়ে গোসল করতে হয়। যেমনঃ-
* বৃষ্টির পানি
* কূয়ার পানি
* ঝর্ণা, সাগর বা নদীর পানি
* বরফ গলা পানি
* বড় পুকুর বা টেঙ্কের পানি
যেই পানি দিয়ে গোসল করা যাবে না তা হলঃ
* অপরিচ্ছন্ন বা অপবিত্র পানি
* ফল বা গাছ নিসৃতঃ পানি
* কোন কিছু মিশানোর কারণে যে পানির বর্ণ, গন্ধ, স্বাদ এবং গারত্ব পরিবর্তিত হয়েছে।
* অল্প পরিমাণ পানি: যাতে অপবিত্র জিনিস মিশে গেছে (যেমনঃ মূত্র, রক্ত, মল বা মদ)।
* অযু বা গোসলের জন্য ব্যবহৃত পানি।
* অপবিত্র (হারাম) প্রাণী, যেমনঃ শূকর, কুকুর ও আন্যান্য হিংস্র প্রানীর পানকৃত পানির আবশিষ্ট।

## গোসলের পদ্ধতি
গোসলের তিনটি ফরজ কাজ। এর যে কোন একটি বাদ গেলে গোসল হয় না। সে ক্ষেত্রে ধারাবাহিকতার সাথে ফরজ কাজ পুনরায় করে গোসল শুদ্ধ করে নিতে হয়।
ফরজগুলো হলঃ
# মুখের ভিতর পর্যন্ত কুলি করা।
# পানি দিয়ে নাকের ভিতর পরিষ্কার করা।
# পানি দিয়ে সমস্ত শরীর এমনভাবে ধোয়া যাতে চুল পরিমাণ জায়গা শুকনো না থাকে (অন্যথায়, গোসল পরিপূর্ণ হবে না।)

## গোসলের সুন্নত
গোসলের কিছু সুন্নত ঐচ্ছিক কাজ) আছে। সহীহ্‌ হাদিস অনুসারে, হযরত মোহাম্মদ  তা করতে উৎসাহিত করেছেন। যেমনঃ
* দুই হাতের কব্জি পর্যন্ত ধোয়া।
* গোপন অঙ্গগুলো ধোয়া এবং দেহের আপরিষ্কার ও নাপাক আংশ ধোয়া।
* অযু করা।
* মাথার উপর তিনবার পানি ধালা যাতে সমস্ত দেহের উপর দিয়ে প্রবাহিত হয়।

## আরও দেখুন
* স্নান
* নাওয়া

## বহিঃসংযোগ
*Ritual Purity in the Qur’an, hadith and fiqh (Islamic jurisprudence) including bath of purification/ghusl
*Sahih Bukhari, Book 5: Bathing (Ghusl)  Prophet performing Ghusl
*Ghusl details from Teachings of Islam (Talim-ul-Haq)
*IS YOUR GHUSL CORRECT? 
*Ghusl: Obligatory Baths
*GHUSL (COMPLETE BATH) The University of Southern California

বিষয়শ্রেণী:পরিচ্ছন্নতা
বিষয়শ্রেণী:গোসল
বিষয়শ্রেণী:ইসলামি পরিভাষা
বিষয়শ্রেণী:ইসলামে পবিত্রতা
বিষয়শ্রেণী:নামাজ
বিষয়শ্রেণী:নামাজের পরিভাষা
সূরা বনি ইসরাইল

**বনী-ইসরাঈল** বা ** সূরা ইসরা** (আরবি ভাষায়: سورة الإسراء) মুসলমানদের ধর্মীয় গ্রন্থ কুরআনের ১৭ তম সূরা, এর আয়াত সংখ্যা ১১১ টি এবং এর রূকুর সংখ্যা ১২ টি। বনী-ইসরাঈল সূরাটি মক্কায় অবতীর্ণ হয়েছে। এই সূরা মুহাম্মাদ এর মেরাজের কথা, পিতা-মাতার ও আত্মীয়-স্বজনের হক, এতীমদের সম্পর্কে, ওয়াদা করার সম্পর্কে, নামায সম্পর্কে, রূহু সম্পর্কে কুরাইশদের প্রশ্ন, বলা হয়েছে।

মসজিদে হারাম থেকে মসজিদে আকসা পর্যন্ত সফরকে 'ইসরা' বলা হয় এবং সেখান থেকে আসমান পর্যন্ত যে সফর হয়েছে, তার নাম মে'রাজ। ইসরা অকাট্য আয়াত দ্বারা প্রমাণিত হয়েছে। আর মে'রাজ সূরা নাজমে উল্লেখিত রয়েছে এবং অনেক মুতাওয়াতির হাদীস দ্বারা প্রমাণিত। মে'রাজে গিয়ে মুহাম্মাদ  তার উম্মতের জন্য প্রথমে পঞ্চাশ ওয়াক্তের নামাজ ফরয হওয়ার নির্দেশ হয়। অতঃপর তা হ্রাস করে পাঁচ ওয়াক্ত করে দেয়া হয়। এ দ্বারা সব এবাদতের মধ্যে নামাজের বিশেষ গুরুত্ব ও শ্রেষ্ঠত্ব প্রমাণিত হয়। হরবী বলেনঃ ইসরা ও মে'রাজের ঘটনা রবিউস সানি মাসের ২৭ তম রাত্রিতে হিজরতের এক বছর পূর্বে ঘটেছে। ইবনে কাসেম সাহাবী বলেনঃ নবুওয়ত প্রাপ্তির আঠারো মাস পর এ ঘটনা ঘটেছে। মুহাদ্দেসগণ বিভিন্ন রেওয়ায়েত উল্লেখ করার পরে কোন সিদ্ধান্ত লিপিবদ্ধ করেননি। কিন্তু সাধারণভাবে খ্যাত এই যে, রজব মাসের ২৭ তম রাত্রি মে'রাজের রাত্রি।

## মসজিদে-হারাম ও মসজিদে-আকসা
হযরত আবু যর গেফারী (রা) বলেনঃ আমি রসূলুল্লাহ্‌ (সা)-কে জিজ্ঞেস করলামঃ বিশ্বের সর্বপ্রথম মসজিদ কোনটি? তিনি বললেনঃ মসজিদে হারাম। অতঃপর আমি আরয করলামঃ এরপর কোনটি? তিনি বললেনঃ মসজিদে আকসা। আমি জিজ্ঞেস করলামঃ এতদুভয়ের নির্মাণের মধ্যে কতদিনের ব্যবধান রয়েছে? তিনি বললেনঃ চল্লিশ বছর। তিনি আরও বললেনঃ এ তো হচ্ছে মসজিদদ্বয়ের নির্মাণক্রম। কিন্তু আল্লাহ্‌ তাআলা আমাদের জন্যে সমগ্র ভূ-পৃষ্ঠকেই মসজিদ করে দিয়েছেন। যেখানে নামাযের সময় হয়, সেখানেই নামায পড়ে নাও। তফসীরবিদ মুজাহিদ বলেনঃ আল্লাহ্‌ তাআলা বায়তুল্লাহ্‌র স্থানকে সমগ্র ভূ-পৃষ্ঠ থেকে দু'হাজার বছর পূর্বে সৃষ্টি করেছেন এবং এর ভিত্তিস্তর সপ্তম যমীনের অভ্যন্তর পর্যন্ত পৌছেছে। মসজিদে আকসা হযরত সোলায়মন  নির্মাণ করেছেন। বায়তুল্লাহ্‌র চারপাশে নির্মিত মসজিদকে-হারাম বলা হয়।

## কুরাইশদের প্রশ্ন

মুসনাদে আহমদের রেওয়াতে হযরত আবদুল্লাহ্‌ ইবনে আব্বাস  বর্ণনা করেনঃ কোরাইশরা রসূলুল্লাহ্‌  -কে সঙ্গত অসঙ্গত প্রশ্ন করত। একবার তারা মনে করল যে, ইহুদীরা বিদ্বান লোক। তারা পূর্ববর্তী গ্রন্থসমূহেরও জ্ঞান রাখে। কাজেই তাদের কাছ থেকে কিছু প্রশ্ন জেনে নেয়া দরকার; যেগুলো দ্বারা মুহাম্মদের পরীক্ষা নেয়া যেতে পারে। তদনুসারে কোরাইশরা কয়েকজন লোক ইহুদীদের কাছে প্রেরণ করল। তারা শিখিয়ে দিল যে, তোমরা তাকে রূহু সম্পর্কে প্রশ্ন করো। তখন ইহুদীরা রসূলুল্লাহ্‌ -কে রূহু সম্পর্কে প্রশ্ন করে এবং তাতে এ কথাও ছিল যে, রূহুকে কীভাবে আযাব দেয়া হয়। তখন পর্যন্ত এ সম্পর্কে কোন আয়াত নাযিল হয়নি বিধায় রসূলুল্লাহ্‌  তাৎহ্মণিক উত্তরদানে বিরত থাকেন। এরপর জিবরাইল  আয়াত নিয়ে অবতরণ করেন।  এ জওয়াবে যতুটুকু বিষয় বলা জরুরী ছিল এবং যতটুকু বিষয় সাধারণ লোকের বোধ্যগম্য ছিল, ততটুকুই বলে দেয়া হয়েছে। রসূলুল্লাহ্‌  -কে আদেশ করা হয়েছে যে, আপনি তাদেরকে উত্তরে বলে দিনঃ রূহ আমার পালনকর্তার আদেশ ঘটিত। অর্থাৎ রূহু সাধারণ সৃষ্টজীবের মত উপাদানের সমন্বয়ে এবং জন্ম ও বংশবিস্তারের মাধ্যমে অস্তিত্ব লাভ করেনি; বরং তা সরাসরি আল্লাহ্‌ তাআলার আদেশ (হও) দ্বারা সৃজিত।
## আরও দেখুন
* আল-ইসরা, ৮১

## তথ্যসূত্র

বিষয়শ্রেণী:সূরা আল-ইসরা
বিষয়শ্রেণী:ইসলাম ও ইহুদি ধর্ম
অতিরিক্ত সময় (ক্রীড়া)

থাম্ব|অতিরিক্ত সময় ক্রীড়াঙ্গনে বেশ জনপ্রিয় ও ব্যবহৃত একটি পদ্ধতি।
**অতিরিক্ত সময়** () হচ্ছে অতিরিক্ত সময়ে খেলার একটি নিয়ম যখন সাধারণ সময়ে খেলা হওয়ার পর উভয় পক্ষের ফলাফল সমান থাকে। সংক্ষেপে এটিকে ইংরেজিতে বেশিরভাগ সময়  নামে পরিচিত ()।

বেশিরভাগ সময়, শুধু তখনই অতিরিক্ত সময়ের খেলা হয় যখন খেলায় একটি নির্দিষ্ট বিজয়ী দল নির্ধারণের প্রয়োজন হয়। যেমন, নকআউট প্রতিযোগিতা বা কোনো প্রতিযোগিতার নকআউট পর্বে। কারণ এসব ক্ষেত্রে একটি নির্দিষ্ট খেলোয়াড়ই পরবর্তী পর্বে যেতে পারে। যদিও উত্তর আমেরিকার ক্রীড়া সংস্কৃতিতে ড্র সচারচর হয় না, কারণ সেখানে বেশিরভাগ লিগের খেলায় ড্র হলে সকল প্রকার খেলার ক্ষেত্রেই অতিরিক্ত সময় খেলা হয়।

পেশাদার অ্যাসোসিয়েশন ফুটবলে নকআউট পর্বে খেলা ড্র থাকলে অতিরিক্ত ৩০ মিনিট খেলা হয়, ১৫ মিনিট করে দুই পর্বে এই খেলা হয়। সকল প্রতিযোগিতায় অতিরিক্ত সময়ের খেলা হয় না। যেমন কনমেবলের নিজস্ব আয়োজিত খেলার (উদাহরণস্বরূপ, কোপা আমেরিকা) ইতিহাসে কখনো অতিরিক্ত সময়ের ব্যবহার করা হয়নি। এসব ক্ষেত্রে মূল সময়ের পর সরাসরি পেনাল্টি শুটআউটের মাধ্যমে বিজয়ী দল নির্ধারণ করা হয়।

বিষয়শ্রেণী:ফুটবলের আইন
বিষয়শ্রেণী:একাধিক ক্রীড়ায় ব্যবহৃত পরিভাষা
ডিসাইড

**ডিসাইড** () একটি আমেরিকান ডেথ মেটাল ব্যান্ড যা ১৯৮৭ সালে প্রতিষ্ঠিত হয়। তাদের *ডিসাইড* ও *লীজান* অ্যালবাম দু’টি সবচেয়ে বেশি বিক্রিত ডেথ মেটাল অ্যালবাম হিসাবে ২য় ও ৩য় স্থান দখল করে। ১৯৮৭ সাল থেকে ১৯৮৯ সাল পর্যন্ত ডিসাইড ব্যান্ড মিশরীয় দেবতা আমুন-এর নাম ধারণ করে। ১৯৮৯ সালে রোডরানার রেকর্ডের অনুরোধে তারা তাদের নাম পরিবর্তন করে রাখে ডিসাইড। ডিসাইড মানে মৃত্যুর দেবতা বা স্বর্গীয় আচরণকে খুন করার প্রবণতা।

## তর্কাতীত
200px|thumb| বেনটন
ডিসাইড বিভিন্ন বিতর্কের জন্ম দিয়েছে তাদের কর্মকাণ্ডের মাধ্যমে। এন এম ই ম্যাগাজিনকে একটি সাক্ষাৎকার দেয়ার সময়ে গায়ক বেনটন বন্দুকের মাধ্যমে একটি কাঠবিড়ালকে হত্যা করে যাতে সেটা তাকে বিরক্ত করতে না পারে। বেনটন আরো স্বীকার করে যে মজা করার জন্য সে রোডেন্ড নামক প্রাণীকে জবাই করে নিজ হাতে। বেনটন ৩৩ বছর বয়সে আত্নহত্যা করার ঘোষণা দেয় যাতে যিশুর জীবনের উল্টা আয়না হতে পারে নিজে।

ডিসাইড ব্যান্ডকে বিভিন্ন সময় মঞ্চ পরিবেশনা করতে নিষিদ্ধ করা হয়, যেমন চিলিতে, প্রচারণার পোস্টারে গুলিবিদ্ধ যিশুর ছবি থাকায় এবং *হেলফেস্টে* যেখানে কিছু কবর খনন করার ছবি চিত্রিত করা হয় দেয়ালে। তাদের মিউজিক ভিডিও *"হোমেজ ফর স্যাটান"* নিষিদ্ধ করা হয় ব্রিটিশ টিভি চ্যানেল স্কুযে যেখানে কিছু রক্তমাখা জীবন্মৃত মানুষ একজন যাজককে ধরার চেষ্টারত। ডিসাইড ব্যান্ডের গায়ক গ্লেন বেনটন নিজেকে একজন আস্তিক স্যাটানিজম-এর অনুসারী হিসেবে দাবি করে। ১৯৯০ সালের শুরুর দিকে যখন ডিসাইড ব্যান্ড গোরফেস্ট ব্যান্ডের সাথে ইউরোপ সফর করছিল, তখন স্টকহোমের একটি কনসার্টে বোমা বিস্ফোরণ হয় এবং একটি দরজা ঊড়ে যায়। পুলিশ আসার আগে ডিসাইড ব্যান্ড কোনরকমে তিনটি গান পরিবেশন করতে সক্ষম হয়।

বেনটন নরওয়েজীয় ব্ল্যাক মেটাল দলগুলোকে দায়ী করে যেহেতু তারা ডেথ মেটাল ব্যান্ড। কিন্তু অনেকে মনে করেন প্রাণী অধিকার সংরক্ষণ দলগুলো এ কাজ করে যেহেতু ডিসাইড ব্যান্ড প্রাণী হত্যা বৈধ মনে করে।

## বর্তমান সদস্য
* গ্লেন বেনটন
* স্টিভ অ্যাসেইম
* জ্যাক অয়েন - গিটার (২০০৪ থেকে)
* কেভিন কুইরিওন - গিটার (২০০৯ থেকে)

## তথ্যসূত্র

## বহিঃসংযোগ
* ডিসাইড ব্যান্ডের ওয়েবসাইট

বিষয়শ্রেণী:ডেথ মেটাল ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:মার্কিন সঙ্গীত দল
বিষয়শ্রেণী:রোডরানার রেকর্ডসের শিল্পী
বিষয়শ্রেণী:সাঙ্গীতিক কুয়োটেট
প্যারাগুয়ে জাতীয় ফুটবল দল

**প্যারাগুয়ে জাতীয় ফুটবল দল** () হচ্ছে আন্তর্জাতিক ফুটবলে প্যারাগুয়ের প্রতিনিধিত্বকারী পুরুষদের জাতীয় দল, যার সকল কার্যক্রম প্যারাগুয়ের ফুটবলের সর্বোচ্চ নিয়ন্ত্রক সংস্থা প্যারাগুয়ীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৫ সাল হতে ফুটবলের সর্বোচ্চ সংস্থা ফিফার এবং ১৯২১ সাল হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯১৯ সালের ১১ই মে তারিখে, প্যারাগুয়ে প্রথমবারের মতো আন্তর্জাতিক খেলায় অংশগ্রহণ করেছে; প্যারাগুয়ের আসুনসিওনে অনুষ্ঠিত উক্ত ম্যাচে প্যারাগুয়ে আর্জেন্টিনার কাছে ৫–১ গোলের ব্যবধানে পরাজিত হয়েছে।

৪২,৩৫৪ ধারণক্ষমতাবিশিষ্ট এস্তাদিও দেফেন্সোরেস দেল চাকোে *লস গুয়ারানিয়েস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় প্যারাগুয়ের রাজধানী আসুনসিওনে অবস্থিত। বর্তমানে এই দলের ম্যানেজারের দায়িত্ব পালন করছেন এদুয়ার্দো বেরিসো এবং অধিনায়কের দায়িত্ব পালন করছেন পালমেইরাসের রক্ষণভাগের খেলোয়াড় গুস্তাবো গোমেস।

প্যারাগুয়ে এপর্যন্ত ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১০ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা স্পেনের কাছে ১–০ গোলের ব্যবধানে পরাজিত হয়েছে। অন্যদিকে, কোপা আমেরিকায় প্যারাগুয়ে অন্যতম সফল দল, যেখানে তারা ২টি (১৯৫৩ এবং ১৯৭৯) শিরোপা জয়লাভ করেছে। এছাড়াও ২০০৪ সালের গ্রীষ্মকালীন অলিম্পিকে প্যরাগুয়ে রৌপ্য পদক অর্জন করে, যেখানে তারা ফাইনালে আর্জেন্টিনার কাছে ১–০ গোলে গোলের ব্যবধানে পরাজিত হয়েছে।

পাওলো দা সিলবা, হুস্তো বিয়ার, রোকে সান্তা ক্রুস, নেলসন বালদেস এবং হোসে কারদোসোর মতো খেলোয়াড়গণ প্যারাগুয়ের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০১ সালের মার্চ মাসে প্রকাশিত র‌্যাঙ্কিংয়ে প্যারাগুয়ে তাদের ইতিহাসে সর্বোচ্চ অবস্থান (৮ম) অর্জন করে এবং ১৯৯৫ সালের মে মাসে প্রকাশিত র‌্যাঙ্কিংয়ে তারা ১০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে প্যারাগুয়ের সর্বোচ্চ অবস্থান হচ্ছে ৪র্থ (যা তারা ১৯৫৪ সালে অর্জন করেছিল) এবং সর্বনিম্ন অবস্থান হচ্ছে ৪৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন
### শিরোপা
* **[[কোপা আমেরিকা|দক্ষিণ আমেরিকান চ্যাম্পিয়নশিপ / কোপা আমেরিকা]]:**
:***চ্যাম্পিয়ন (২):** ১৯৫৩, ১৯৭৯
:*রানার-আপ (৬): ১৯২২, ১৯২৯, ১৯৪৭, ১৯৪৯, ১৯৬৩, ২০১১
:*তৃতীয় স্থান (৭): ১৯২৩, ১৯২৪, ১৯২৫, ১৯৩৯, ১৯৪৬, ১৯৫৯ (আর্জেন্টিনা), ১৯৮৩
:*চতুর্থ স্থান (৭): ১৯২১, ১৯২৬, ১৯৩৭, ১৯৪২, ১৯৬৭, ১৯৮৯, ২০১৫

* **[[প্যানআমেরিকান গেমসে ফুটবল|প্যানআমেরিকান গেমস]]:**
:*চতুর্থ স্থান (১): ১৯৫১

## তথ্যসূত্র

## বহিঃসংযোগ
*  
* ফিফা-এ প্যারাগুয়ে জাতীয় ফুটবল দল  

বিষয়শ্রেণী:প্যারাগুয়ে জাতীয় ফুটবল দল
বিষয়শ্রেণী:দক্ষিণ আমেরিকার জাতীয় ফুটবল দল
জাপান জাতীয় ফুটবল দল

**জাপান জাতীয় ফুটবল দল** () হচ্ছে আন্তর্জাতিক ফুটবলে জাপানের প্রতিনিধিত্বকারী পুরুষদের জাতীয় দল, যার সকল কার্যক্রম জাপানের ফুটবলের সর্বোচ্চ নিয়ন্ত্রক সংস্থা জাপান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২১ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯১৭ সালের ৯ই মে তারিখে, জাপান প্রথমবারের মতো আন্তর্জাতিক খেলায় অংশগ্রহণ করেছে; জাপানের টোকিওতে অনুষ্ঠিত উক্ত ম্যাচে জাপান চীনের কাছে ৫–০ গোলের ব্যবধানে পরাজিত হয়েছে।

*নীল সামুরাই* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জাপানের রাজধানী টোকিওতে অবস্থিত। বর্তমানে এই দলের ম্যানেজারের দায়িত্ব পালন করছেন হাজিমে মোরিয়াসু এবং অধিনায়কের দায়িত্ব পালন করছেন সাম্পদোরিয়ার রক্ষণভাগের খেলোয়াড় মায়া ইয়োসিদা।

জাপান এপর্যন্ত ৬ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০২, ২০১০ এবং ২০১৮ফিফা বিশ্বকাপের ১৬ দলের পর্বে পৌঁছানো। অন্যদিকে, এএফসি এশিয়ান কাপেও জাপান অন্যতম সফল দল, যেখানে তারা ৪টি (১৯৯২, ২০০০, ২০০৪ এবং ২০১১) শিরোপা জয়লাভ করেছে। এছাড়াও, জাপান ২০০১ ফিফা কনফেডারেশন্স কাপে রানার-আপ হয়েছে।

ইয়াসুহিতো এন্দো, ইয়ুতো নাগাতোমো, মাসামি ইহারা, হন্ডা কেস্‌কে এবং শিনজি কাগওয়ার মতো খেলোয়াড়গণ জাপানের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের মার্চ মাসে প্রকাশিত র‌্যাঙ্কিংয়ে জাপান তাদের ইতিহাসে সর্বোচ্চ অবস্থান (৯ম) অর্জন করে এবং ১৯৯২ সালের ডিসেম্বর মাসে প্রকাশিত র‌্যাঙ্কিংয়ে তারা ৬২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জাপানের সর্বোচ্চ অবস্থান হচ্ছে ৮ম (যা তারা সর্বপ্রথম ২০০১ সালে অর্জন করেছিল) এবং সর্বনিম্ন অবস্থান হচ্ছে ১২৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*   
* ফিফা-এ জাপান জাতীয় ফুটবল দল  
* এএফসি-এ জাপান জাতীয় ফুটবল দল 

বিষয়শ্রেণী:জাপান জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
বিষয়শ্রেণী:১৯১৭-এ প্রতিষ্ঠিত জাতীয় ক্রীড়া দল
মার্কিন যুক্তরাষ্ট্র জাতীয় পুরুষ ফুটবল দল

**মার্কিন যুক্তরাষ্ট্র জাতীয় পুরুষ ফুটবল দল** () হচ্ছে আন্তর্জাতিক ফুটবলে মার্কিন যুক্তরাষ্ট্রের প্রতিনিধিত্বকারী পুরুষদের জাতীয় দল, যার সকল কার্যক্রম মার্কিন যুক্তরাষ্ট্রের ফুটবলের সর্বোচ্চ নিয়ন্ত্রক সংস্থা মার্কিন যুক্তরাষ্ট্র ফুটবল ফেডারেশন দ্বারা নিয়ন্ত্রিত হয়। এই দলটি ১৯১৪ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯১৬ সালের ২০শে আগস্ট তারিখে, মার্কিন যুক্তরাষ্ট্র প্রথমবারের মতো আন্তর্জাতিক খেলায় অংশগ্রহণ করেছে; সুইডেনের স্টকহোমে অনুষ্ঠিত উক্ত ম্যাচে মার্কিন যুক্তরাষ্ট্র সুইডেনকে ৩–২ গোলের ব্যবধানে পরাজিত করেছে।

*ইয়াঙ্ক* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় মার্কিন যুক্তরাষ্ট্রের ইলিনয়ে অবস্থিত। বর্তমানে এই দলের ম্যানেজারের দায়িত্ব পালন করছেন মাউরিসিয়ো পোচেতিনো।

মার্কিন যুক্তরাষ্ট্র এপর্যন্ত ১০ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩০ ফিফা বিশ্বকাপের তৃতীয় স্থান অর্জন করা, যেখানে তারা আর্জেন্টিনার কাছে ৬–১ গোলের ব্যবধানে পরাজিত হয়েছে। অন্যদিকে, কনকাকাফ গোল্ড কাপে মার্কিন যুক্তরাষ্ট্র অন্যতম সফল দল, যেখানে তারা ৬টি (১৯৯১, ২০০২, ২০০৫, ২০০৭, ২০১৩ এবং ২০১৭) শিরোপা জয়লাভ করেছে। এছাড়াও, মার্কিন যুক্তরাষ্ট্র ২০০৯ ফিফা কনফেডারেশন্স কাপে রানার-আপ হয়েছে।

কোবি জোন্স, লান্ডন ডনোভান, মাইকেল ব্র্যাডলি, ক্লিন্ট ডেম্পসি এবং জোজি অল্টিডোরের মতো খেলোয়াড়গণ মার্কিন যুক্তরাষ্ট্রের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৬ সালের এপ্রিল মাসে প্রকাশিত র‌্যাঙ্কিংয়ে মার্কিন যুক্তরাষ্ট্র তাদের ইতিহাসে সর্বোচ্চ অবস্থান (৪র্থ) অর্জন করে এবং ২০১২ সালের জুলাই মাসে প্রকাশিত র‌্যাঙ্কিংয়ে তারা ৩৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মার্কিন যুক্তরাষ্ট্রের সর্বোচ্চ অবস্থান হচ্ছে ৯ম (যা তারা ২০০৯ সালে অর্জন করেছিল) এবং সর্বনিম্ন অবস্থান হচ্ছে ৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
* **[[ফিফা বিশ্বকাপ]]**
:*তৃতীয় স্থান (১): ১৯৩০
* **[[ফিফা কনফেডারেশন্স কাপ]]**
:*রানার-আপ (১): ২০০৯
:*তৃতীয় স্থান (২): ১৯৯২, ১৯৯৯
* **[[কনকাকাফ গোল্ড কাপ|কনকাকাফ চ্যাম্পিয়নশিপ / কনকাকাফ গোল্ড কাপ]]**
:***চ্যাম্পিয়ন (৬):** ১৯৯১, ২০০২, ২০০৫, ২০০৭, ২০১৩, ২০১৭
:*রানার-আপ (৬): ১৯৮৯, ১৯৯৩, ১৯৯৮, ২০০৯, ২০১১, ২০১৯
:*তৃতীয় স্থান (২): ১৯৯৬, ২০০৩
* **[[গ্রীষ্মকালীন অলিম্পিকে ফুটবল]]**
:*রৌপ্য পদক (১): ১৯০৪
:*তাম্র পদক (১): ১৯০৪

### অন্যান্য
* **[[ইউএস কাপ]]**
:***চ্যাম্পিয়ন (৩):** ১৯৯২, ১৯৯৫, ২০০০
:*রানার-আপ (১): ১৯৯৯
:*তৃতীয় স্থান (২): ১৯৯৩, ১৯৯৬
* **[[মার্লবোরো কাপ (ফুটবল)|মার্লবোরো কাপ]]**
:***চ্যাম্পিয়ন (২):** ১৯৮৯, ১৯৮৯
:*রানার-আপ (৩): ১৯৮৭, ১৯৮৮, ১৯৮৯
:*তৃতীয় স্থান (১): ১৯৯০
* **[[এনএএফসি চ্যাম্পিয়নশিপ]]**
:*রানার-আপ (২): ১৯৪৯, ১৯৯১
:*তৃতীয় স্থান (২): ১৯৪৭, ১৯৯০

## তথ্যসূত্র

## বহিঃসংযোগ
*  
* ফিফা-এ মার্কিন যুক্তরাষ্ট্র জাতীয় পুরুষ ফুটবল দল  
* কনকাকাফ-এ মার্কিন যুক্তরাষ্ট্র জাতীয় পুরুষ ফুটবল দল  

বিষয়শ্রেণী:মার্কিন যুক্তরাষ্ট্র জাতীয় পুরুষ ফুটবল দল
বিষয়শ্রেণী:উত্তর আমেরিকার জাতীয় ফুটবল দল
মার্কিন যুক্তরাষ্ট্র জাতীয় ফুটবল দল

**মার্কিন যুক্তরাষ্ট্র জাতীয় ফুটবল দল** নিম্নোক্ত নিবন্ধগুলো বোঝানো যেতে পারে:

* মার্কিন যুক্তরাষ্ট্র জাতীয় পুরুষ ফুটবল দল, জাতীয় পর্যায়ের পুরুষ ফুটবল দল।
* মার্কিন যুক্তরাষ্ট্র জাতীয় মহিলা ফুটবল দল, জাতীয় পর্যায়ের মহিলা ফুটবল দল।
* মার্কিন যুক্তরাষ্ট্র জাতীয় পুরুষ অনূর্ধ্ব-২৩ ফুটবল দল, জাতীয় পর্যায়ের পুরুষ অনূর্ধ্ব-২৩ ফুটবল দল।